ריצ'רד דיליין

ריצ'רד דיליין (באנגלית: Richard Dillane; נולד ב-1964) הוא שחקן אנגלי. הוא שיחק בתפקיד הסוכן הבריטי פיטר ניקולס בסרט המתח זוכה האוסקר וגלובוס הזהב "ארגו" של בן אפלק משנת 2012. עוד גילם את מרב, בעלה של מרגרט המפריז (בגילומה של אמילי ווטסון), בסרטו של ג'ים לואץ' "תפוזים ושמש".

דיליין גילם את ורנר פון בראון בדוקודרמה "Space Race" של ה-BBC. הוא שיחק בתפקיד נירון קיסר במחזה "פאולוס" מאת הווארד ברנטון בתיאטרון המלכותי הלאומי, והופיע בתפקיד סטיבן מטורין בעיבוד הרדיופוני של ה-BBC לרומנים אוברי-מטורין מאת פטריק או'בריאן. כמו כן גילם את דמותו של פיטר גווילם בשלושה עיבודים לרומנים מאת ג'ון לה קארה.

ביוגרפיה
דיליין גדל סמוך ללונדון יחד עם אחיו סטיבן דיליין, שגם הוא שחקן. הוא סיים תואר בפילוסופיה באוניברסיטת מנצ'סטר. הוא התגורר באוסטרליה במשך עשר שנים ועבד בפרת', סידני והובארט כשחקן ובמאי, לפני שחזר לבריטניה.

ב-1988 ביים דיליין את המחזה "טרטיף" מאת מולייר עבור להקת התיאטרון אולד ניק באוניברסיטת טסמניה בהובארט.

בקולנוע הופיע דיליין בסרטים "האביר האפל", "כח המחשבה" לצדו של מארק סטרונג, "דינוזאורים בקונגו", "The Edge of Love", "החליפה", "טריסטן ואיזולדה", ובתפקיד ביל וראת'ר, מאהבו האחרון של קול פורטר, בסרט "לילה ויום" בכיכובו של קווין קליין.

ב-2011 שיחק דיליין בתפקיד קרטר בפרק "Let's Kill Hitler" ובפרק "The Wedding of River Song" בסדרת המדע בדיוני "דוקטור הו". עוד בטלוויזיה הופיע בתפקיד המרגל ג'ון ריצ'רדסון בסדרת הריגול "ספוקס", בדמות נוכל אוסטרלי בשם גרהם פול בפרק בסדרה "הנוכלים", בתפקיד הצלם ואהוב לשעבר מיילס ברודי בסדרה "רגליים קרות", בתפקיד תאודור פלאט המכור לסמים בפרק הראשון של הסדרה "לואיס", ובדמות יועץ נישואים בסדרה "Men Behaving Badly". הוא הופיע בתפקיד קבוע בדמות המנתח שון אנדרסון בסדרה הרפואית "חדר מיון" ובדמות בראד קונור בסדרה זוכת הפרסים "Soldier Soldier" של רשת ITV.

ב-2015 שיחק דיליין בתפקיד צ'ארלס ברנדון, דוכס סאפוק הראשון בסדרת הטלוויזיה ההיסטורית של ה-BBC "וולף הול". ב-2016 הופיע בתפקיד פקד בילוש מייקל וייט בסדרה "עדות אילמת".

דיליין שיחק בתיאטרון הלאומי בלונדון ועם הלהקה השייקספירית המלכותית בסטרטפורד על האייבון. הוא גילם את המלט בפרת' שבאוסטרליה בהפקה בבימויו של ריי אומודיי. בשנת 2000 הופיע בתפקיד דוכס סאפוק בהפקה זוכת פרס אוליבייה של מייקל בויד של המחזות הנרי השישי, חלק ראשון, חלק שני וחלק שלישי בסטרטפורד, לונדון ומישיגן.

חיים אישיים
דיליין נשוי לשחקנית הבריטית ילידת סקוטלנד ג'ייני מקנה הידועה מתפקידה באופרת הסבון הבריטית הפופולרית "נשות הכדורגלנים". לבני הזוג שלושה בנים.

פילמוגרפיה
 שנה שם שם באנגלית תפקיד הערות 1995 Soldier Soldier סרג'נט בראד קונור סדרת טלוויזיה 1997 בקצב הלב Heartbeat טרי בפרק "Peace and Quiet" 1997 British Men Behaving Badly בן בפרק "Ten" 1997 שלמה Solomon ירבעם סדרת טלוויזיה 1998 The Grand שון וילרס סדרת טלוויזיה (פרק אחד) 1998 Big Women בריאן מיני-סדרה 1998 Verdict רוברט הורטון-סמית' בפרק "Split Second" 1999 Wing Commander לוטננט האנטר 1999 An Evil Streak דייוויד מרדיי סדרת טלוויזיה 2000 Seeing Red סטיב סרט טלוויזיה 2000 רגליים קרות Cold Feet מיילס ברודי סדרת טלוויזיה (2 פרקים) 2001 דוק מרטין Doc Martin טים סרט טלוויזיה 2002 George Eliot: A Scandalous Life ג'ון קרוס סרט טלוויזיה 2003 Jean Moulin, une affaire française אנתוני הרפר סרט טלוויזיה 2003 כובע אדום Red Cap קפטן פינבר גלובר בפרק"Cover Story" 2003 Adventure Inc. מייקל דרייק בפרק "Spirit of the Mask" 2004 EMR ויקטור 2004 ספרטקוס Spartacus יוליוס קיסר סרט טלוויזיה 2004 לילה ויום De-Lovely ביל וראת'ר 2005החליפה The Jacket קפטן מדלי 2005 Our Hidden Lives S סרט טלוויזיה 2005 Space Race ורנר פון בראון סדרת טלוויזיה תיעודית 2006 טריסטאן ואיזולדה Tristan + Isolde אראגון 2006 הנוכלים Hustle גרהם פול בפרק "Law and Corruption" 2006 One Hundredth of a Second קונור סרט קצר 2007 להעיר את המתים Waking the Dead ריקרדו ריבלי בפרק "Mask of Sanity" 2007 המפקח לואיס Inspector Lewis תאודור פלאט בפרק "Whom the Gods Would Destroy" 2007 רומא Rome סנטוריון ואלו בפרק "About Your Father" 2007 ספוקס Spooks ג'ון ריצ'רדסון סדרת טלוויזיה (פרק אחד) 2008 The Edge of Love לוטננט קולונל דייוויד טלבוט רייס 2008 האביר האפל The Dark Knight 2008 פוארו Agatha Christie's Poirot מייג'ור סאמרהייז בפרק "Mrs McGinty's Dead" 2009 Free Agents שחקן תיאטרון סרט טלוויזיה 2009 Mad Sad & Bad רוג'ר 2009 Moonshot טום סטאפורד סרט טלוויזיה 2007–2010 חדר מיון Casualty שון אנדרסון / אנתוני שרמן סדרת טלוויזיה 2010 תפוזים ושמש Oranges and Sunshine מרב 2011 דוקטור הו Doctor Who קרטר סדרת טלוויזיה (2 פרקים) 2012 דינוזאורים בקונגו The Dinosaur Project ג'ונתן מרצ'נט 2012 ארגו Argo ניקולס 2012 פקד בילוש בנקס DCI Banks פקד בילוש סטיוארט בורג'ס בפרק "Dry Bones That Dream" 2013 רציחות במידסומר Midsomer Murders אוליבר אורדיש בפרק "Schooled in Murder" המלחמה של פויל Foyle's War צ'ארלס רופר בפרק "Sunflower" אטלנטיס Atlantis פאלוס בפרק "A Boy of No Consequence" כח המחשבה Anna (Mindscape) רוברט 2014 ורה Vera ויל פייטון בפרק "The Deer Hunters" United Passions לארסן תחבולות חדשות New Tricks לורנס דוולין בפרק "Tender Loving Care" Altar גרג 2015 וולף הול Wolf Hall צ'ארלס ברנדון, דוכס סאפוק הראשון5 פרקים Partners in Crime בולדוג מיני-סדרה 2016 אנדוור Endeavour לאו ריצ'רדסון בפרק "Arcadia" עדות אילמת Silent Witness פקד בילוש מייקל וייט בפרק "Flight" כנופיית ברמינגהאם Peaky Blinders גנרל קוראן סדרת טלוויזיה (פרק אחד) פולדארק Poldark הנרי בול סדרת טלוויזיה (פרק אחד) Berlin Station ג'רלד אלמן בפרק "Station to Station" Daye's Work מפקח בילוש הארי דיי בפרק פיילוט 2017 Against the Law התובע רוברטס סרט טלוויזיה נסיכה לבנה The White Princess סר תומאס סטנלי מיני-סדרה העמדה האחרונה The Last Post הארווי טילברוק סדרת טלוויזיה זרה Outlander קפטן ריינס 2 פרקים 2018פעמיים בחיים Il était une seconde fois דייוויד ארון מיני-סדרה צרפתית מבית ארטה 2020 ולאנדר הצעיר Young Wallander המברג סדרת טלוויזיה הממלכה האחרונה The Last Kingdom לודקה 4 פרקים הקרב הנשכח The Forgotten Battle קפטן סינקלייר סרט קולנוע 2021 דלגליש (אנ') Dalgliesh ד"ר סטיבן קורטני בריגס 2 פרקים2024Wolf Hall: The Mirror and the Lightצ'ארלס ברנדון, דוכס סאפוק הראשון5 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1964